钦定古今图书集成/明伦汇编/闺媛典/第091卷 > 汪良夔妻江氏〈二女附〉
## 钦定古今图书集成/明伦汇编/闺媛典/第091卷 > 汪良夔妻江氏〈二女附〉

按《霍丘县志》：“江氏，贾人子汪良夔妻。有机智，妇姑子
女偕遇贼，贼手刃其舅姑。江意次将及己，与二女乃
饵贼以钱帛，诱及河。度二女已远，举身入河。贼知其
诈，急击之，推刃破额而毙。后二年，贼又至，二女俱及
笄，受聘而未归，举家避贼舟中。贼抵舟，长女自舱中
跃出，投于河。季继之为贼所持，挈登岸，将污之。女极”
口诟詈，贼大怒，支解而去。